Bilanțul vaccinării. Peste 58.000 de persoane au fost vaccinate în ultimele 24 de ore. Reacții adverse raportate.
58.261 de persoane, vaccinate în ultimele 24 de ore. Au fost raportate 147 de reacții adverse. CNCAV precizează că 98 reacții adverse sunt în curs de investigare.
Comitetul Național de Coordonare a Activității privind Vaccinarea împotriva COVID-19 (CNCAV) a anunțat miercuri că în ultimele 24 de ore au fost vaccinate 58.261 de persoane și au fost raportate 147 reacții adverse.Astfel, 24.915 persoane au fost vaccinate cu prima doză, iar 33.346 au primit a doua doză de vaccin. 47.520 de persoane au primit ser Pfizer, 4.166 Moderna și 6.575 vaccin AstraZeneca.De la începutul campaniei de vaccinare au fost imunizate 2.015.307 persoane, din care 1.072.985 au primit ambele doze.În ultimele 24 de ore au fost raportate 147 reacții adverse, 13 de tip local, restul de tip general. Dintre acestea, câte 66 au apărut după vaccinarea cu Pfizer și AstraZeneca și 15 după Moderna.Din decembrie 2020 până în prezent, în țară au fost înregistrate 10.507 reacții adverse.CNCAV precizează că 98 reacții adverse sunt în curs de investigare.